ઍરપોર્ટ ઋતુપ્રવાસી પક્ષીઓની જેવાં કથિત NRI (નૉન રેસિડન્ટ ઈન્ડિયન્સ - બિનનિવાસી ભારતીયો) ના કોલાહલથી ભરેલો હતો, જેઓ આ ઋતુમાં સામાન્યતઃ ભારત આવતાં હતાં. ઍરપોર્ટ પર બીજી જાતનાં લોકો પણ હતાં. RNI (રેસિડન્ટ નૉન ઈન્ડિયન્સ - નિવાસી બિનભારતીયો). આ રમૂજી લોકોનું માનવું છે કે સાંસ્કૃતિક રીતે તેઓ અકસ્માતવશ ન્યુ યૉર્કને બદલે નવરંગપુરામાં જન્મ્યા છે, અને ભારતમાં આજકાલ નિઃસંદેહ આવાં અસંખ્ય લોકો છે. આ બધાં ઍરપોર્ટ પર તેમના દેશબંધુઓને અભિવાદિત કરવા આવ્યાં હતાં.